27/09/2012 | Administración LocalMunicipal
Sada
Secretaría
Modificación do Regulamento da escola infantil municipal Flora Ramos “Florita”

Exposto ao público o acordo inicial, adoptado polo Pleno da Corporación municipal deste Concello na sesión do día 28 de xuño de 2012, de aprobación da modificación do Regulamento da Escola Infantil Municipal Mary Ann Morgades Herradon “Florita” sen que se presentasen reclamacións, o acordo inicial quedou elevado automáticamente a definitivo polo que se procede á publicación íntegra de ditas modificacións: “Artigo 34.- Sen contido”.- “Artigo 41.- Réxime de cobramento. Os conceptos e importes polos que se efectuarán os cobramentos son os establecidos pola correspondente Ordenanza Fiscal Municipal, tomando en consideración o establecido no Decreto 49/2012 do 19 de xaneiro, polo que se aproba o réxime de prezos das Escolas Infantís 0-3 dependentes da Consellería de Traballo e Benestar da Xunta de Galicia ou norma que o substitúa”.- “Artigo 42.- Financiamento do servizo O financiamento da escola infantil municipal estará composto por: - As taxas aboadas polos pais-nais dos nenos-as en situación de alta na Escola Infantil Municipal que reciban ou resulten beneficiados polos servizos prestados polo citado centro.- - A subvención que a Xunta de Galicia lle conceda ao Concello de Sada. - - A aportación municipal que sexa necesaria”.- “Artigo 43.- Tarifas.1.- As tarifas aplicables aos servizos da Escola Infantil son as establecidas polo Pleno na correspondente Ordenanza Fiscal.- 2.- Aplicarase unha reducción de tarifa cando o horario do neno/a se adapte a asistencia de 10:00 a 13:00.- 3.- É obrigatorio que tódalas nais/pais de nenas/os matriculadas/os na Escola Infantil aboen 11 mensualidades ao ano. Tendo que disfrutar dun mes de vacacións, salvo que circunstancias debidamente xustificadas ante a Comisión de Seguimento fagan que a nena/o teña que asistir á escola os 12 meses do ano. Neste caso os usuarios aboarán 12 mensualidades.- 4.- Aquelas nais/pais que vaian disfrutar dun mes de vacacións distribuído por quincenas, deberán notificalo segundo modelo adxunto e en todo caso o mes que non pagarán será a mensualidade correspondente ao mes de agosto.- 5.- Aquelas nais/pais que collan días ou semanas repartidas de vacacións ó longo do ano, deberán aboar as 12 mensualidades.- 6.- O mes de vacacións a elixir deberá notificarse por escrito, mediante o modelo existente a tal fin, dende o comezo de cada curso escolar ata o último día do mes de febreiro, sendo a data última de notificación no Rexistro de entrada do Concello. No caso de non ter notificado as vacacións dentro do prazo, haberá que aboar as doce mensualidades, con independencia de que se garantirá que a nena/o disfrute dun mes de vacacións a determinar pola Comisión de Seguemento.- 7.- En caso de reserva dos meses de xullo ou agosto como meses de asistencia, serán aboados por anticipado xunto coa mensualidade de xuño e sen dereito a devolución, salvo aqueles usuarios/as afectados pola medida de peche obrigatorio do centro no mes de agosto en caso de non haber unha demanda mínima de 15 nenos/as que permita abrir unha aula internivelar. Prevese que poidan adaptar o seu período vacacional manifestado na solicitude de vacacións ao mes de agosto ou ben pagar tan só dez mensualidades.- 8.- A non asistencia do usuario durante un período determinado non supón redución ningunha da tarifa, mentres non se formalice a baixa correspondente. Non obstante, e con carácter excepcional, poderá eximirse do pagamento do servizo de comedor, aqueles usuarios/as que por motivos de saúde non poidan asistir o centro durante un período superior a 30 días consecutivos. Nestes casos a correspondente solicitude deberá presentarse por escrito ante a Dirección do centro xunto coa acreditación documental da circunstancia que a motiva.- 9.- Ao longo do curso poderase proceder á revisión do tipo de tarifa aplicada inicialmente, sempre que se produza e xustifiquen variacións nas circunstancias económicas ou familiares. Neste senso, o usuario/a quedará obrigado a comunicar calquera variación que se produza ó respecto, e desde a administración poderase citalo en calquera momento para proceder á revisión da tarifa que ven aboando, sendo solo posible unha revisión de tarifa por cada curso escolar. - Respecto a causa sobrevida que afecte aos recursos da unidade familiar, esta debe supoñer unha diminución ou incremento de máis do 20% dos ingresos no cómputo anual frente aos declarados na solicitude de praza, variacións que deberán ter unha duración mínima de 4 meses para ser tomadas en consideración”.- “Artigo 48.- Pago das mensualidades de xullo e agosto. En caso de reserva dos meses de xullo ou agosto como meses de asistencia, serán aboados por anticipado xunto coa mensualidade de xuño e sen dereito a devolución, salvo aqueles usuarios/as afectados pola medida de peche obrigatorio do centro no mes de agosto en caso de non haber unha demanda mínima de 15 nenos/as que permita abrir unha aula internivelar. Prevese que poidan adaptar o seu período vacacional manifestado na solicitude de vacacións ao mes de agosto ou ben pagar tan só dez mensualidades”.- Sada, 14 de setembro de 2012 O Alcalde, Asdo.: Ernesto Anido Varela